CELEX: 32006R0805
Language: bg
Date: 2006-04-25 00:00:00
Title: Регламент (EO) № 805/2006 на Съвета от 25 април 2006 година относно сключването на Споразумението за партньорство между Европейската общност и Федерални щати Микронезия за риболов във Федерални щати Микронезия

Важна правна забележка

|

32006R0805

Официален вестник n° L 151 , 06/06/2006 стр. 0001 - 0002

		20060425Регламент (EO) № 805/2006 на Съветаот 25 април 2006 годинаотносно сключването на Споразумението за партньорство между Европейската общност и Федерални щати Микронезия за риболов във Федерални щати МикронезияСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 във връзка с член 300, параграф 2 и член 300, параграф 3, първата алинея от него,като взе предвид предложението на Комисията,като взе предвид становището на Европейския парламент,като има предвид, че:(1) Общността и Федерални щати Микронезия са договорили и парафирали Споразумение за партньорство в рибарството, което предоставя на рибарите от Общността възможности за риболов във водите, в които Федерални щати Микронезия има суверенни права или юрисдикция по отношение на рибарството.(2) Това споразумение обезпечава икономическото, финансово, техническо и научно сътрудничество в сектора на рибарството с оглед гарантиране запазването и устойчивата експлоатация на ресурсите, а също и партньорството между предприятия, насочено към развитието на икономическите и свързаните с тях дейности в сектора на рибарството в техен общ интерес.(3) Това споразумение трябва да бъде одобрено.(4) Разпределението на възможностите за риболов между държавите-членки трябва да бъде определено.(5) Държавите-членки, чиито кораби осъществяват риболов по това споразумение, следва да уведомяват Комисията за всяко едно количество риба, уловено в рамките на риболовната зона на Федерални щати Микронезия в съответствие с Регламент (EО) № 500/2001 на Комисията от 14 март 2001 г. относно установяването на подробни правила за прилагане на Регламент (ЕИО) № 2847/93 на Съвета относно контрола на улова на риболовните кораби на Общността в териториалните води на трети страни и в открито море [1],ПРИЕ НАСТОЯЩИЯ РЕГЛАМЕНТ:Член 1Споразумението за партньорство между Европейската общност и Федерални щати Микронезия за риболов във Федерални щати Микронезия (наричано оттук нататък Споразумението) се одобрява от името на Общността.Текстът на споразумението е приложен към настоящия регламент.Член 2Възможностите за риболов, дадени в протокола към споразумението, се разпределят между държавите-членки, както следва:— хладилни сейнери за риба тон | Испания: | 75 % от наличните възможности за риболов || Франция: | 25 % от наличните възможности за риболов |— кораби с повърхностни парагади | Испания: | 8 кораба || Португалия: | 4 кораба. |Ако молбите за разрешителни от тези държави-членки не покрият възможностите за риболов, определени в протокола, Комисията може да разгледа молби за разрешително от коя да е друга държава-членка.Член 3Настоящият регламент влиза в сила на седмия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Люксембург на 25 април 2006 година.За СъветаПредседателJ. Pröll[1] ОВ L 73, 15.3.2001 г., стр. 8.--------------------------------------------------